SĒDES PROTOKOLA PIELIKUMS

2024.gada 24.jūlijs protokols Nr. **16**.

**LĒMUMS Nr. 7.**

**Par Ķekavas novada pašvaldības saistošo noteikumu** **Nr. 22/2024**

**“Grozījumi Ķekavas novada pašvaldības 2024.gada 14.februāra saistošajos noteikumos Nr.3/2024 “Par Ķekavas novada pašvaldības 2024. gada budžetu”” apstiprināšanu**

Izskatot Ķekavas novada pašvaldības iestāžu un struktūrvienību budžeta izpildi uz 2024.gada 1.jūniju, konstatēts, ka budžeta grozījumu pieprasījumi ir pamatoti ar finanšu nepieciešamību un pieņemtajiem Ķekavas novada domes lēmumiem.

**Pamatojoties** uz:

* Pašvaldību likuma 10.panta pirmās daļas 1.punktu, 48.panta pirmo un otro daļu,
* likuma “Par pašvaldību budžetiem” 2., 7., 11. un 16.pantu, 17.panta otro un trešo daļu,
* kā arī, ņemot vērā Ķekavas novada domes ārkārtas Apvienotās Finanšu, Izglītības, kultūras un sporta, Sociālo lietu, Attīstības, Drošības un Īpašumu komiteju 2024.gada 18.jūlija sēdes atzinumu,

**Atklāti balsojot**

ar **19** balsīm "Par" (Aigars Vītols, Andris Ceļmalnieks, Andris Vītols, Arnolds Keisters, Dace Cīrule, Edgars Brigmanis, Elīna Rasnace, Gatis Līcis, Indra Priede, Inese Jēkabsone, Ineta Romanovska, Juris Jerums, Juris Žilko, Karina Putniņa, Kristīne Hāze, Rihards Gorkšs, Valts Variks, Viktorija Baire, Voldemārs Pozņaks), "Pret" – **nav,** "Atturas" – **nav**, "Nepiedalās" – **nav,**

**Ķekavas novada dome NOLEMJ:**

1. Atcelt Ķekavas novada domes 2024.gada 15.maija lēmumu Nr.24 “Par projekta “Gājēju laipas būvniecība valsts autoceļa A5 šķērsošanai gar Ķekavas upi, Ķekavas novadā” realizēšanu”, protokols Nr.11, un neslēgt būvdarbu līgumu un būvuzraudzības līgumu projekta “Gājēju laipas būvniecība valsts autoceļa A5 šķērsošanai gar Ķekavas upi, Ķekavas novadā” realizēšanai (noslēgtos līgumus izbeigt vienpusēji vai pusēm vienojoties).
2. Apstiprināt Ķekavas novada pašvaldības saistošos noteikumus Nr. 24/2024 “Grozījumi Ķekavas novada pašvaldības 2024.gada 14.februāra saistošajos noteikumos Nr.3/2024 “Par Ķekavas novada pašvaldības 2024. gada budžetu”” un to paskaidrojuma rakstu (pielikumā).
3. Uzdot Ķekavas novada pašvaldības izpilddirektoram saistošos noteikumus un to paskaidrojuma rakstu triju darbdienu laikā pēc to parakstīšanas elektroniskā veidā nosūtīt izsludināšanai oficiālajā izdevumā “Latvijas Vēstnesis” un Viedās administrācijas un reģionālās attīstības ministrijai zināšanai.
4. Saistošos noteikumus pēc to spēkā stāšanās publicēt Ķekavas novada pašvaldības tīmekļa vietnē www.kekava.lv un nodrošināt saistošo noteikumu pieejamību Ķekavas novada pašvaldības administrācijas ēkā Ķekavā un administrācijas struktūrvienībās Baložu un Baldones pilsētās, un Daugmales pagastā.

Sēdes vadītāja: (\*PARAKSTS) Viktorija Baire